Odense Adresse-Contoirs Efterretninger, 1846-05-15
3. Aaker Sognekald paa Bornholm, ny Ansættelse 273 Rbd., har følgende Jndtægter: 1) Korntiende 15 Tdr. 2 Skp. Rug, 107 Tdr. 6 Skpr. Byg, 80 Tdr. 6 Skpr. Havre. 2) Qvægtiende og Smaaredsel 76 Lam, 89 Gjæs, 92 Lpd. Brød, 92 Snese Æg og 4 Lpd. Ost. 3) c. 200 Høstdage. 4) Resusioner 27 Rbd. 2 Mk. 5) Offer og Accidentser 350 Rbd. Paa Embedet hviler et Byggelaan, stort 660 Rbd., der afbetales med 66 Rbd. om Aaret. Skatter og Bankrenter udgjøre c. 11 Rbd., Landemodsexpensere 13 Rbd. Præstegaardsjordernes Areal udgjør c. 20 Tdr. Land geom. Maal. Blandinger. Den kgl. Sammenkaldelse af de holsteenske Stænder til den 15 Juli synes at vække Separationsaanden i Hertugdømmerne igjen af Dvale. Man begynder atter at røre sig i de slesvigholsteenske Blade og i glødende Forventninger at opfordre Stænderne til at fortsætte den Vei, som de sloge ind, da de 1844 sendte Kongen deres Protest mod Rigets Eenhed. J sidste Jtzeh. Wochenbl. skriver en Correspondent fra Kiel blandt Andet: – – "Vi hilse den forestaaende Stænderforsamling med det frydefulde Haab, at Aaret 1846 vil blive ligesaa ærefuldt i vort Lands Historie som Aaret 1844, vi ville haabe, at vore Deputerede ville ikke alene holde ud paa den dengang betraadte Bane, men ogsaa skride videre frem; dog fremfor Alt maae vi ønske, at Man ikke vil søge Frelsen i en svagelig Mægling, som kun vil indeholde Spiren til en uendelig Kiv ind- og udad, men i en seig Fastholden ved det velforstaaede Princip (Hertugdømmernes Løsrivelse), der alene kan føre til en endelig Udsoning." – J en lignende Tone optræder en Dr. J. Kørner i sidste Kiel. Corr, men han taler til Stænderne i Vers. "Klager ikke over de faa Frugter siger han – som Eders 10 Aars Arbeide hidtil har baaret; thi vide: at alle Brave i hele Tydskland, Slesvig og Donaulandene medberegnede, henvende deres Blikke paa Eder, at Eders Talisman, Ordet, er tveægget og forvandler sig til et Sværd, til en Landse, ja til en Jldebrand, dersom Man vil fordreie, hvad anerkjende for Ret." - Forresten er Man i de slesvigholsteenske Kredse tilsyneladende ved et godt Mod, deels paa Grund af at Geheime-Statsminister Ørsted, ikke meere er kaldet til kgl. Commissarius ved Kongerigets Stænderforsamlinger, som Man antager, fordi han i sidste Diæt udtalte sig for stærk for Statseenheden og Arvespørgsmaalet, deels paa Grund af, at Cancellipræsident Grev Reventlow=Criminil vedbliver at være kgl. Commissarius for Hertugdømmernes Stænder, idet Man heri øiner et Beviis for, at den saa meget frygtede Deklaration om Statseenheds- og Arvesagen vil blive borte, og Slesvig-Holsteens Statsudvikling gaae sin uforstyrrede Gang. Dette vil dog neppe blive Tilfældet; vi vide fra sikker Haand, at Europas Stormagter have paany garanteret den danske Stats Uadskillelighed, og det tør antages, at Hs. Majestæt heraf vil tage Anledning til at meddele Stænderne disse Resultater og tillige sætte Skranke for den videre skadelige Discussion herom. Den hos Folket i Hertugdømmerne allerede stærkt indtraadte Besindelse vil da endmere vise sin Jndflydelse paa Stænderforsamlingen i Jtzeboe, og findes der end Enkelte, der ingen Jndflydelse ændse, saa ville disse kun udsøndre sig som en liden, afmægtig germansk Koalition lioverfor det mægtige holsteenske Ar(Dannevirke.) stokrati.